Lav et referat af nedenstående tekst:

Tekst:
Efter 12 minutters spil i Brøndby var kriseramte AaB bagud - og ikke bare med et mål. Nej Brøndby chokstartede søndagens bundgyser i Superligaen da Daniel Wass sendte et hjørnespark ind til Jens Gammelby, der sikkert sendte bolden i nettet inden han ligeså sikkert gav hjemmeholdets fans både vejrmølle og baglæns salto i sin fejring. 10 minutter senere var det Anis Slimane der fordoblede for hjemmeholdet og efterlod nordjyderne i hvad der lignede en håbløs situation. Cheftræner Erik Hamrén havde inden start rystet posen og disket op med en startopstilling, der hverken inkluderede anfører Lucas Andersen eller topscorer Allan Sousa, men ikke desto mindre lykkedes det mod slutningen af første halvleg nordjyderne at komme tilbage i kampen da Younes Bakiz, der kom til AaB fra Viborg ved sæsonens start at reducere til 2-1. På pletten igen Små tyve minutter inde i anden halvleg var kantspilleren med de marokkanske rødder på spil igen og pludselig lignede det at AaB skulle have mindst et point med hjem i bussen fra Brøndby. Hjemmeholdet pressede dog på og efter 80 minutter dansede bolden, efter at have ramt højre stople, hele vejen på mållinjen inden den blev sendt effektivt væk fra det farlige territorium. Pointet tabt i overtid Ligeså ødelæggende det var for AaBs spil at komme bagud med 2-0 efter blot 12 minutter - ligeså ødelæggende må det have været for humøret da Oscar Schwartau i kampens overtid sikrede hjemmeholdet alle tre point. Hvis der havde været tag på Brøndby Stadion, var det nemlig lettet da den blot 16-årige Schwartau scorede sit tredje mål for Brøndby i sæsonen. Og således sluttede det der lignede et flot comeback til AaB med endnu et svidende nederlag. AaB hænger uhjælpeligt fast i bunden af tabellen med blot 14 point - og kun Lyngby under sig. Modsat spillede Brøndby sig op på ligaens 8. plads. I næste runde møder AaB Silkeborg på hjemmebane.

Referat:
AaB hænger uhjælpeligt fast i bunden af Superligaen efter et svidende nederlag mod Brøndby søndag aften.